# TEAMS-tips

## Lyd og kamera

Lyd- og kamerainnstillinger kan sjekkes på forhånd på flere måter:

Alternativ 1.

* Åpne Teams
* Trykk på bildet/initialene dine øverst i høyre hjørnet
* Velg «Instillinger»
* Velg «Enheter»
* Under «Enheter» ser du og kan velge hvilket lydutstyr og kamera som skal brukes.

Alternativ 2.

Når du åpner Teams, blir et lite Teams-ikon synlig nede til høyre på oppgavelinjen din. Høyre-klikk på Teams-ikonet nede i høyre hjørnet på det svarte feltet på pc-en. Hvis det ikke er noe Teams-ikon der, så trykk på «^» for å finne Teams-ikonet. Når du holder musepekeren over ikonet, kan du høyre-klikke og da velger du innstillinger. Så velger du «Enheter». Under «Enheter» ser du og kan velge hvilket lydutstyr og kamera som skal brukes.

## Sjekk om «Nytt Teams-møte» ligger i menylinjen i Outlook-kalenderen din

Hvis den gjør det, så er alt i orden. Gå videre til overskriften «Innkalling til Teams-møte».

Hvis ikke, så sjekk dette:

* Åpne Teams
* Gå til bildet/initialene dine øverst i høyre hjørnet
* Hvis du er logget inn via en annen organisasjon enn NORSØK, så ser du det her ved å trykke på den lille «v»-en ved siden av bildet/initialene dine
* Velg Stiftelsen Norsk senter for økologisk landbruk
* Lukk Outlook hvis den er åpne
* Åpne Outlook igjen
* Gå inn i kalenderen
* Da bør knappen «Nytt Teams-møte» ligge i menylinjen

## Innkalling til Teams-møte

Dette gjøres via kalenderen i Outlook

* Gå til riktig dato i kalenderen
* Trykk på knappen i menylinjen som heter «Nytt Teams-møte»
* Skriv inn tittel for møtet
* I feltet som heter «Obligatorisk» velger du de personene som møteinnkallingen skal sendes til og som må delta
* I feltet «Valgfri» kan du legge til andre personer som du vil skal ha mulighet til å delta, men som ikke må.
* Så velger du start- og sluttidspunkt
* Du kan skrive sakliste eller andre beskjeder i feltet datoinnkalling o.l. og over der det står «Bli med i Microsoft Teams-møte.

## Delta på Teams-møte

Det er to måter å bli med i et Teams-møte som omtrent er helt like. Du kan bli med via Outlook, eller via Teams. Dette gjelder om det er du som har kalt inn til møtet eller noen andre som har invitert deg.

### I Outlook

* Gå til kalenderen og trykk på møteinvitasjonen
* Trykk så på «Bli med i Microsoft Teams-møte» nederst i innkallingen
* Dere har alle Teams, så rykk «Åpne Microsoft Teams» på spørsmålet som kommer opp øverst på skjermen
* Da åpnes Teams og du ser deg selv hvis kameraet er på
* Trykk «Bli med nå» og dere er i gang

### I Teams

* Trykk på ikonet på venstre side som heter «Kalender»
* Finn møte-innkallingen
* Trykk så på «Bli med i Microsoft Teams-møte» nederst i innkallingen
* Da åpnes Teams og du ser deg selv hvis kameraet er på
* Trykk «Bli med nå» og dere er i gang